Document ID: 32004R0480

Komission asetus (EY) N:o 480/2004,
annettu 15 päivänä maaliskuuta 2004,
asetuksen (EY) N:o 2182/2002 muuttamisesta yhteisön tupakka-alan rahastosta rahoitettavien toimien alustavien rahoitussuunnitelmien ilmoittamista ja mainitun rahaston varojen lopullista jakamista jäsenvaltioiden kesken koskevista päivämääristä poikkeamisen osalta vuonna 2004
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1) ja erityisesti sen 14 a artiklan,
sekä katsoo seuraavaa:
(1) Neuvoston asetuksen (ETY) N:o 2075/92 soveltamista koskevista yksityiskohtaisista säännöistä yhteisön tupakka-alan rahaston osalta 6 päivänä joulukuuta 2002 annetun komission asetuksen (EY) N:o 2182/2002(2) 17 artiklan 3 ja 4 kohdassa vahvistetaan päivämäärä, johon mennessä komissiolle on ilmoitettava tukihakemuksiin liittyvien toimien alustavat rahoitussuunnitelmat sekä päivämäärä, johon mennessä on vahvistettava varojen lopullinen jakaminen jäsenvaltioiden kesken.
(2) Jotta jäsenvaltioilla olisi riittävästi aikaa laatia tuotantosuunnan muutamista koskevien toimien alustavat rahoitussuunnitelmat vuodeksi 2004, on syytä siirtää näille alustaville suunnitelmille kyseiseksi vuodeksi säädettyä viimeistä ilmoituspäivää komissiolle sekä siitä johtuen päivämäärää, joka koskee varojen lopullista jakamista jäsenvaltioiden kesken.
(3) Tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 2182/2002 26 artiklaan toinen alakohta seuraavasti:"Poiketen siitä, mitä 17 artiklan 3 kohdassa säädetään, satovuoden 2003 takaisinosto-ohjelmaa varten jätettyihin tukihakemuksiin liittyviä toimia koskevien alustavien rahoitussuunnitelmien viimeistä ilmoituspäivää siirretään 31 päivästä maaliskuuta 2004 31 päivään toukokuuta 2004, ja siitä johtuen mainitun artiklan 4 kohdasta poiketen päivämäärä 31 päivä toukokuuta 2004 siirretään 30 päivään kesäkuuta 2004.".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä maaliskuuta 2004.

Labels: 2
15
17
6